S Boarische hod  no drei vo de urspringli vier germanischn Kasus: Nominativ, Dativ und Akkusativ. De letztn zwoa foin zum Tei zamma. Da Genitiv is nur in a poa Redewendunga dahoidn. Wia im Standarddeitschn wead s boarische Substantiv nur sejtn dekliniat, sundan druck an Kasus durch de Artikl aus. Es gibt vaschiedane Deklinationsklassn, de wo se haptsächli in da Pluralbuidung untascheidn. Ois grobe Richtlinie wead zwischn da schwochn Deklination (sog. n-Klasse) und da storkn Deklination (sog. a-Klasse) untaschiedn.